|  |
| --- |
| **ROMPLAN****Rom:** Språkrom – rom for språk, kommunikasjon, lek/rollelek, lesing i små grupper**Fløy:** Newton – 3/4-åringer**Periode:** Barnehageåret 2020/21*”Barnehagen skal bidra til at barn leker med språk, symboler og tekst og stimulere til språklig nysgjerrighet, bevissthet og utvikling.”* (Rammeplan, s. 48) |
| **Generell informasjon og retningslinjer for rommet** |
| På språkrommet liker jeg å være. Her har vi mange små figurer, dyr, konkreter og andre tilbehør til språklek. For at alle skal synes at det er hyggelig å være her, er det veldig viktig at vi rydder opp etter oss når vi er ferdig med leken. Alle tingene skal sorteres i skuffer, poser og bokser, hvor det hører hjemme. Da blir det mye lettere for de som kommer etter å finne det de leter etter. Det er også veldig lurt å ikke ta ut for mange ting samtidig, kanskje rydde opp litt ting mens vi leker. En gang iblant kan det være vanskelig å huske det, og da kan voksne hjelpe ved å minne oss på det.For å ha en god flyt i leken er det fint at det ikke er for mange her på en gang. Det hjelper de voksne oss med å passe på.  |
| **Hva finnes av materiale her?** |
| * Diverse historie- og eventyrbøker.
* Ulike småfigurer, dyr, småmøbler.
* Små lys.
* Små steiner, diamanter, små blader og andre pynteting.
* Små og store tepper.
* Noen bøker
* Forskjellig pedagogisk materiell
* Små treklosser
 |
| **Hva kan barna oppleve/erfare i rommet?** |
| Vi opplever språkrommet som et magisk sted å være. Her kan vi lukke døren, og skape vår helt lille verden med dyr, figurer og stemningsfulle lys. Vi har mange forskjellige bokser med figurer og småting, som tilhører et spesielt eventyr. Det kan skape en spennende og morsom opplevelse å få leke eventyrene vi har lest både hjemme og i barnehagen. Vi har også mange andre figurer som bidra til å starte en egen fortelling. Det kan være små menneskedokker, småmøbler, diamanter, lys, og små klosser. Vi har også små og store tepper her inne. Inne I dette rommet må vi samarbeide og bli enige om hva vi skal leke. Det er ikke alltid like lett å bli enige, men vi prøver så godt vi kan. Dette er ekstra spennende på språkrommet med taklyset avslått og mange smålys. Det er ofte vi hører eventyr vi har hørt fra før, men noen ganger får vi høre helt nye historier. |
| **Hva er den v­­­­­­oks­­­ne sin rolle i rommet?** |
| Det er gøy når den voksne blir med på leken. Det er morsomt og se hvordan han/hun leker. Kanskje jeg kan herme, bli inspirert og lære av den voksnes lek.Det er også fint at de voksne skifter ut eventyrene og figurene innimellom når de ser at det er behov for noe nytt. Den voksne kan også hjelpe til med å sette i gang en lek når vi ikke vet hva vi vil, eller hjelper oss å bli enige om hva vi skal leke. Det er også gøy når en voksen er sammen med oss og leser eller dramatiserer historier for oss, eller sammen med oss. Slik kan han/hun være en god språkmodell for oss.Det er spennende når en voksen inviterer oss inn på språkrommet og leser en bok, forteller et eventyr eller skaper en magisk hvilestund. Det blir alltid litt ekstra spennende på språkrommet siden vi ikke blir forstyrret av lyder fra de andre rommene i barnehagen når vi lukker døra. Det er kjempefint å ha et rom som kan bli så stille. Hvis vi skal klare å dramatisere historier og leke rollelek sammen må vi kunne samarbeide. Den voksne kan hjelpe oss med dette ved å veilede og støtte oss når vi havner i konflikter. Hvis det er noe jeg/vi blir ekstra opptatt av, er det gøy om den voksne får med seg dette. Kanskje vi kan finne ut mer om det sammen. **Covid-19:**De voksne har også i oppgave og overholde smittevern ved å ha jevnlig renholdav materialer og overflater. De skal også veilede og følge opp barna til å opprettholde generell hygiene som å vaske hender før spising og ved behov, samt tørke seg når det trengs. |
| **Hvilke fagområder ligger til grunn?** |
| Kommunikasjon, språk og tekst Kunst, kultur og kreativitetAntall, rom og form Etikk, religion og filosofi |
| **Fremdriftsplan** |
| På språkrommet er det ikke bestemt hvor mange det kan være samtidig. Noen ganger har vi eventyrsamlinger her inne. Da kan vi være mange. Andre ganger kan de som leker her inne, få leke uten forstyrrelser fra andre barn eller voksne.På språkrommet får barna innimellom prøve å være alene. Noen ganger får vi leke med akkurat det vi har lyst til å leke med. Andre ganger setter en voksen frem de lekene vi får leke med. Noen ganger har vi hvilestunder på språkrommet. Da har voksne fokus på å skape det behagelig så barna kan finne roen.  |
| **Progresjon** |
| Språkrommet er et fint sted å være for alle barn. Det kan utfordre alle barn på ulike måter.Her har vi kjente eventyr og figurer som for eksempel til «De tre bukkene bruse» Vi har også mange dyr og menneskefigurer, som det er enkelt for de yngste barna på fløyen å leke med. Med disse kan vi bruke kreativiteten og fantasien vår til å skape våre egne historier. Vi vil både ha høytlesning, dramatisering og snakke om tanker som dukker opp i forbindelse med dette. Vi ønsker også å flette inn lek med bokstaver og aktiviteter som øker språkbevissthet. Dette er noe spesielt de største barna i barnehagen kan benytte seg av. Voksne kommer til å følge med vår språkutvikling og nysgjerrighet og vil utfordre og støtte oss til å lære litt mer en det vi kan kontinuerlig.  |